מבצעי צבא הגנה לישראל

200px
נוסף על המלחמות שידעה מדינת ישראל, ביצע צה"ל מספר גדול של מבצעים צבאיים, כחלק ממלחמה כוללת או בנפרד ממנה, מהם נקודתיים ביותר (כמה פעולות תגמול) ומהם שהתפתחו לממדים של מלחמה (למשל מלחמת שלום הגליל).

רשימה זו מרכזת את כל המבצעים הצבאיים של צה"ל ושל כוחות הביטחון הישראליים (שפרסומם הותר) בסדר כרונולוגי, בחלוקה לפי מלחמות ולפי תקופות.

== מלחמת העצמאות ==
(מרץ 1948 – מרץ 1949)
{| class="wikitable"
!שם המבצע
!מטרת המבצע
!תאריך
|-
|מבצע שמואל
|מבצע של גדוד מוריה בחטיבת עציוני לפגיעה בתחבורה בין רמאללה ללטרון.
|4 במרץ 1948
|-
|מבצע השמד
|מבצע של חטיבת גבעתי לפגיעה בתחבורה הערבית בכביש החוף הדרומי בין יבנה לאיסדוד ולתקיפת יחידת "צבא ההצלה" הערבי ביבנה.
|30 במרץ 1948
|-
|מבצע חסידה ומבצע בלק
|מבצע "רכבת אווירית" להעברת מאות טונות של ציוד ונשק מצ'כוסלובקיה לישראל.
|31 במרץ – 12 באוגוסט 1948
|-
|מבצע אבק
|מבצע של חיל האוויר להעברת כח אדם, אמצעי לחימה ואספקה לנגב הנצור.
|19 באוגוסט – 10 באוקטובר 1948
|-
|מבצע ולווטה
|שני מבצעים של חיל האוויר להבאת מטוסי ספיטפייר מצ'כוסלובקיה לישראל.
|ולווטה 1 (24–27 בספטמבר 1948)
ולווטה 2 (דצמבר 1948)
|-
|מבצע נחשון
|מבצע של הפלמ"ח וחטיבות אלכסנדרוני, גולני וגבעתי לפריצת הדרך לירושלים הנצורה.
|3–15 באפריל 1948
|-
|מבצע הראל
|מבצע של חטיבת הראל להעברת שיירות מזון והספקה לירושלים הנצורה.
|15–21 באפריל 1948
|-
|מבצע אברהם
|מבצע של הפלמ"ח לפתיחת דרך הגישה אל יישובי הנגב, שנשלטה בידי הכפר הערבי ברייר.
|18 באפריל 1948
|-
|מבצע יבוסי
|מבצע של חטיבת הראל בירושלים, במסגרתו נכבשו שכונות קטמון, המושבה הגרמנית, המושבה היוונית, שכונת שייח' ג'ראח ומנזר סן סימון.
|22 באפריל – 1 במאי 1948
|-
|מבצע חמץ
|מבצע של חטיבות "ההגנה": אלכסנדרוני, גבעתי וקרייתי לכיבוש יפו.
|27 באפריל – 1 במאי 1948
|-
|מבצע יפתח
|מבצע של הפלמ"ח וגדוד חי"ש לשחרור הגליל העליון המזרחי.
|28 באפריל – 29 במאי 1948
|-
|מבצע מטאטא
|מבצע של הגדוד הראשון של הפלמ"ח לכיבוש השטח שמצפון לכנרת ועד לראש פינה.
|3–4 במאי 1948
|-
|מבצע מכבי
|מבצע של חטיבת הראל לפריצת הדרך לירושלים.
|8–18 במאי 1948
|-
|מבצע כיתור
|מבצע של חטיבת גבעתי לטיהור השטח שליד המושבות מזכרת בתיה וגדרה (חלק ממבצע ברק).
|4–15 במאי 1948
|-
|מבצע יובל
|מבצע של חטיבת אלכסנדרוני לכיבוש כפר קרע בוואדי עארה.
|9 במאי 1948
|-
|מבצע ברק
|מבצע של חטיבות גבעתי והנגב לטיהור האזור שמדרום לרחובות עד באר טוביה.
|10 במאי 1948
|-
|מבצע גדעון
|מבצע של חטיבת גולני לכיבוש העיירה בית שאן.
|11 במאי 1948
|-
|מבצע בן עמי
|שחרור הגליל המערבי וכיבוש עכו על ידי חטיבת כרמלי.
|11–19 במאי 1948
|-
|מבצע מדינה
|מבצע של חטיבת אלכסנדרוני, שנערך ערב הכרזת המדינה לכיבוש כפר סבא הערבית
|13 במאי 1948
|-
|מבצע קלשון
|מבצע של חטיבת אלכסנדרוני וכוחות אצ"ל ולח"י, שנועד להשתלט על האזורים בירושלים שנסגרו על ידי הבריטים.
|14–15 במאי 1948
|-
|מבצע נמל
|מבצע של חטיבת אלכסנדרוני בו נכבש הכפר הערבי טנטורה
|23 במאי 1948
|-
|מבצע בן נון א' ובן נון ב'
|מבצעים שנועדו לכיבוש לטרון, לפריצת הדרך לירושלים הנצורה ולמשיכת כוחות הלגיון הערבי לקרב בלטרון על מנת להקל את המצור והלחץ על ירושלים.
|24–30 במאי 1948
|-
|מבצע פרעה
|מבצע של חטיבת הנגב נגד הכוחות המצריים באזור שדה התעופה של עזה ונגד סוללת תותחים שפעלה מדרום לבית חאנון.
|26 במאי 1948
|-
|מבצע ארז
|מבצע של חטיבת גולני לכיבוש השטחים בדרום מזרח עמק יזרעאל ובפיתחה הצפוני של ואדי עארה.
|28–30 במאי 1948
|-
|מבצע פלשת
|מבצע של חטיבת גבעתי בצירוף גדוד אצ"ל וחטיבת הנגב לכיבוש אזור יבנה ואיסדוד.
|1–3 ביוני 1948
|-
|מבצע יצחק
|מבצע של חטיבות גולני וכרמלי לכיבוש ג'נין.
|1–9 ביוני 1948
|-
|מבצע יורם
|מבצע של חטיבות הפלמ"ח יפתח והראל לכיבוש לטרון (בפעם השלישית).
|8–9 ביוני 1948
|-
|מבצע אנ-פאר
|מבצע של חטיבות גבעתי והנגב לפריצת הדרך לנגב ולכיבוש משטרת עיראק סווידאן.
|8–9 ביולי 1948
|-
|מבצע ברוש
|מבצע של חטיבות כרמלי ועודד לסילוק ראש הגשר הסורי באזור משמר הירדן.
|9–18 ביולי 1948
|-
|מבצע דקל
|מבצע של חטיבות גולני, כרמלי וחטיבה 7, בגליל המערבי והתחתון.
|9–18 ביולי 1948
|-
|מבצע דני
|מבצע של חטיבת יפתח וחטיבה 8 לכיבוש האזור שממזרח לתל אביב, לוד ורמלה, ולהרחבת פרוזדור ירושלים.
|9–19 ביולי 1948
|-
|מבצע בתק
|מבצע של חטיבת אלכסנדרוני לכיבוש מגדל צדק, ראש העין הערבית ולהרחקת הצבא העיראקי מפתח תקווה ומקורות הירקון.
|11–12 ביולי 1948
|-
|מבצע קדם
|מבצע של חטיבת עציוני וכוחות אצ"ל ולח"י לפריצה לעיר העתיקה בירושלים.
|17 ביולי 1948
|-
|מבצע מוות לפולש
|מבצע של חטיבת הנגב וחטיבת גבעתי לפריצת את הדרך לנגב.
|17–18 ביולי 1948
|-
|מבצע שוטר
|מבצע של חטיבת אלכסנדרוני, גולני וכרמלי לכיבוש מובלעת ערבית של שלושה כפרים (עין אל ע'זאל, ג'בעואג'זים).
|24–25 ביולי 1948
|-
|מבצע גי"ס
|מבצע של חטיבות גבעתי, יפתח והנגב וכוח טנקים מחטיבה 8, לפריצת המצור על הנגב.
|28–30 ביולי 1948
|-
|מבצע יואב
|מבצע רחב ממדים של חטיבות גבעתי, יפתח, הנגב ועודד בליווי כוח שריון של חטיבה שמונה לפריצת הדרך לנגב הנצור.
|15–22 באוקטובר 1948
|-
|מבצע אגרוף
|מבצע של חיל האוויר (כחלק ממבצע יואב, להפצצת הכוחות המצריים בחזית הדרום.
|15–20 באוקטובר 1948
|-
|מבצע ההר
|מבצע של חטיבת הראל בצירוף כוחות מחטיבת עציוני וחטיבת גבעתי, שנערך במקביל למבצע יואב. להרחבת שליטת צה"ל בפרוזדור ירושלים.
|18–19 באוקטובר 1948
|-
|מבצע יקב
|מבצע של חטיבת עציוני לכיבוש רכס בית ג'אלא שמדרום לירושלים ולפריצת הדרך לגוש עציון והר חברון מידי הצבא המצרי.
|19–21 באוקטובר 1948
|-
|מבצע יעל
|מבצע של חטיבת כרמלי להסרת המצור מקיבוץ מנרה בגליל העליון.
|23 באוקטובר 1948
|-
|מבצע חירם
|מבצע רחב היקף של חטיבות כרמלי, עודד וחטיבה 7 לגירוש צבא ההצלה של פאוזי אל קאוקג'י מצפון הארץ.
|28–31 באוקטובר 1948
|-
|מבצע לוט
|מבצע של חטיבת הנגב לפריצת ההסגר על סדום הנצורה.
|23 בנובמבר 1948
|-
|מבצע אסף
|מבצע של כוחות חטיבת גולני וחטיבה 8 לסילוק נקודות אחיזה מצריות בנגב המערבי.
|5–7 בדצמבר 1948
|-
|מבצע חורב
|מבצע רחב היקף של חטיבות גולני, הראל, הנגב, אלכסנדרוני וחטיבה 8 לגירוש צבא מצרים מתחומי מדינת ישראל.
|22 בדצמבר 1948 – 7 בינואר 1949
|-
|מבצע התחלה
|מבצע של חיל הים לחבלה באספקה של ציוד צבאי וחימוש שהזרימו המצרים מתוך שטח המדינה לשטח החזית בצפון הנגב. פוצצה מסילת הברזל מעזה למצרים, בקטע שבין רפיח לאל עריש.
|26 בדצמבר 1948
|-
|מבצע חיסול
|מבצע של חטיבת אלכסנדרוני שנערך במקביל למבצע חורב לחיסול כיס פלוג'ה.
|28 בדצמבר 1948
|-
|מבצע עוז
|מבצע של חיל הים לפיצוץ מסילת הברזל מעזה למצרים, בקטע שבין רפיח לאל עריש (בפעם השנייה).
|2 בינואר 1949
|-
|מבצע ייצוב
|מבצע של חיל הים וחטיבת אלכסנדרוני לכיבוש אזור עין גדי.
|8 במרץ 1949
|-
|מבצע עובדה
|מבצע של חטיבות גולני, אלכסנדרוני והנגב לכיבוש הנגב הדרומי, הערבה ואילת (המבצע האחרון במלחמה).
|5–10 במרץ 1949
|}

== פעולות התגמול ==
(אפריל 1951 – אוקטובר 1956)

{| class="wikitable"
!שם המבצע
!מטרת המבצע
!תאריך
|-
|התקיפה באל-חמה
|תקיפה של חיל האוויר באל חמה, כתגובה לתקרית אל-חמה
|4 באפריל 1951
|-
|מבצע עופרה
|פשיטה של כוח צנחנים מגדוד 890 על הכפר אידנה (ליד המושב אמציה).
|25 בינואר 1953
|-
|מבצע עפר ואפר
|מבצע של כוח צנחנים מגדוד 890 לפיצוץ בית בכפר רנתיס.
|28 בינואר 1953
|-
|מבצע שפיפון עלי דרך
|מבצע של כוח צנחנים מגדוד 890 שכלל מספר פשיטות, על בית סירא, חוסאן, בית נובא ובית ליקיא.
|18–20 במאי 1953
|-
|פעולת נבי סמואל
|מבצע של כוח צנחנים (טרם הקמת יחידה 101) לפיצוץ ביתו של המחבל מוסטפא סמואלי, כתגובה לרציחתם של שני חיילים במושב אבן ספיר.
|12 ביולי 1953
|-
|מבצע נקם ושילם
|מבצע משולב של כוחות צנחנים לתקיפת הכפר אידנה וחסימת הדרך לתגבורת מתרקומיהו ושל חטיבות גבעתי, חטיבה 16 וחטיבה 7 אשר פשטו על כפרים אחרים במקביל, כתגובה להטלת רימונים על כפר הנוער בקרית יערים שליד ירושלים.
|12 באוגוסט 1953
|-
|פעולת בטן אבו לחיא
|מבצע של יחידה 101 בכפר בטן אבו לחיה (ליד קיבוץ מעלה החמישה), כתגובה לפעולת המחבלים במוסד הילדים בקרית יערים.
|אוגוסט 1953
|-
|פעולת אל בורג'
|פשיטה של יחידה 101 על מוצב מצרי ליד מחנה הפליטים אל-בורייג' שברצועת עזה.
|31 באוגוסט 1953
|-
|פעולת {{ש}}בית מירסים
|פשיטה של יחידה 101 על מתקן צבאי ירדני "בית מירסים" ליד הכפר בורג' אל-בירה בדרום מערב הר חברון.
|1 בספטמבר 1953
|-
|פעולת בדואי העזזמה
|פעולה של יחידה 101 לגירוש שבטים בדואים מאזור ניצנה
|ספטמבר 1953
|-
|פעולת בית סירא
|פשיטה של יחידה 101 על כפר בבית סירא (מזרחית למודיעין), כתגובה על רצח ישראלים ליד מושב אחיעזר
|
|-
|מבצע שושנה
|פשיטה של יחידה 101 על הכפר קיביה (וכפרים נוספים באזור) בתגובה לרצח אם וילדיה.
|14 באוקטובר 1953
|-
|פעולת {{ש}}בריכות {{ש}}שלמה
|מארב של יחידה 101 ליד בריכות שלמה, כתגובה לרצח חיילים ליד בית גוברין.
|18 בדצמבר 1953
|-
|מבצע כפפות משי
|מבצע של כוח מיחידה 101 להשמדת בית מבוקש בחברון, הנחשב לאחד הקשים בתולדות צה"ל.
|21 בדצמבר 1953
|-
|מבצע {{ש}}שלח
|פשיטה של כוח מיחידה 101 על הכפר תרקומיא ועל בית אנשי הכנופיות המזוינות.
|21 בדצמבר 1953
|-
|מבצע אריה – פעולת נחלין
|פשיטה של כוח צנחנים משולב על הכפר נחאלין, כתגובה לטבח מעלה עקרבים ורצח שומר במושב כסלון.
|28 במרץ 1954
|-
|מבצע סיגריה
|מבצע של קציני צנחנים מגדוד 890 לתפישת שבויים מצריים לצורך החלפתם בחייל ישראלי שנחטף
|2 באפריל 1954
|-
|מבצע שנונית
|מבצע משולב לחילוץ חיילי צוות כוח ימי שספינתו נתקעה בחוף סעודיה.
|3 באפריל 1954
|-
|מבצעי ברוך
|פשיטה של כוח צנחנים על הכפר עזון (כביש קלקיליה שכם), כתגובה על רצח חקלאי ברעננה על ידי מסתננים.
|29 ביוני 1954
|-
|מבצע עין תחת עין
|מבצע של כוח צנחנים לכיבוש מוצב צבאי מצרי מבוצר באזור כיסופים
|10 ביולי 1954
|-
|מבצע מים
|מבצע של כוח צנחנים לפיצוץ מכון המים של עזה, כתגובה על פיצוץ מוביל המים לנגב בקיבוץ ניר עם.
|14 באוגוסט 1954
|-
|מבצעי גי"ל
|סדרת פעולות של סיירת הצנחנים ללכידת חיילים ירדנים במטרה לפדות את השבוי יצחק ג'יבלי
|30 באוגוסט 1954
|-
|מבצע בנימין ב'
|פשיטה של גדוד 890 של הצנחנים על הכפרים בית עור א-תחתא ובית ליקיא, כתגובה על רצח שני יהודים במושב מטע שבפרוזדור ירושלים.
|2 בספטמבר 1954
|-
|מבצע חץ שחור
|מבצע של חניכי קורס מ"כים ברצועת עזה, בתגובה לסדרת מעשי רצח ואלימות שביצעו מסתננים.
|28 בפברואר – 1 במרץ 1955
|-
|מבצע ירקון
|מבצע סיור עומק משולב של כוחות חי"ר, חיל האוויר וחיל הים לבחינת עבירות הציר הנמשך לאורך החוף המערבי של מפרץ אילת, בקטע הדרך שבין דהב לעין אל-פורטגה בחצי-האי סיני לרכב ולרק"ם, לצורך הגעה אל מצרי טיראן ופתיחתם לשיט ישראלי.
|9–12 ביוני 1955
|-
|מבצע פלשת
|פשיטה של כוח צנחנים על מוצבים ומחנות של הצבא המצרי באזור רפיח, כתגובה על חדירת מחבלים לאשקלון והריגת חיילים על ידי מוקש ליד קיבוץ בארי.
|29 באוגוסט 1955
|-
|מבצע אלקיים
|מבצע של כוח מחטיבת הצנחנים לכּיבוש ופיצוץ בנין משטרת ח'אן יונס
|31 באוגוסט 1955
|-
|מבצע גפן
|מבצע של כוח צנחנים להשתלטות על מטה משקיפי האו"ם בעוג'ה אל חפיר
|22 בספטמבר 1955
|-
|מבצע אגד
|פשיטה של כוח מחטיבת הצנחנים על משטרת כונתילה בסיני.
|27 באוקטובר 1955
|-
|מבצע הר געש
|מבצע של כוחות מחטיבת גולני והצנחנים לכיבוש מוצבי הצבחה, בעקבות חדירה של כוחות מצריים לאזור ניצנה.
|2 בנובמבר 1955
|-
|מבצע שעיר
|פשיטה של יחידה 101 על בית המכס העליון ברמת הגולן, שתיפקד כמוצב סורי, במטרה לחטוף חיילם סורים ולהחליפם בחיילים שבויים.
|22 בדצמבר 1955
|-
|מבצע עלי זית
|פשיטה של כוחות מחטיבת הצנחנים (כולל כוח מילואים) וגבעתי על מוצבי צבא סורים בפאתי רמת הגולן (על שפת הכנרת).
|11–12 בדצמבר 1955
|-
|מבצע קורנס
|פשיטה של כוח מגדוד 88 של הנח"ל המוצנח על מחנה צבאי מצרי, כתגובה על רצח שביצעה חוליית מחבלים בדרום הארץ (מרכז שפיר).
|30 באוגוסט 1956
|-
|מבצע יהונתן
|מבצע של גדוד צנחנים לפיצוץ משטרת א-רהווה הסמוכה לעיר דאהרייה שבנפת חברון, בתגובה לרציחת כוח מילואים באזור בית גוברין על ידי הלגיון הערבי.
|10 בספטמבר 1956
|-
|מבצע גוליבר
|פשיטה של גדוד צנחנים ונח"ל מוצנח על משטרת ע'רנדל במעבר גבול ירדן, כתגובה על הפיגוע בעין עופרים, שבו נרצחו שלושה שומרים דרוזים במחנה קידוח נפט "עין עופרים" שבערבה.
|13 בספטמבר 1956
|-
|מבצע לולב
|פשיטה של גדוד צנחנים ונח"ל מוצנח על משטרת חוסאן שבנפת בית לחם, כתגובה על רצח חמישה מדענים ישראלים ברמת רחל על ידי חיילים ירדנים.
|23 בספטמבר 1956
|-
|מבצע שומרון
|פשיטה של כוחות צנחנים, נח"ל מוצנח, גבעתי, שריון ותותחנים על משטרת קלקיליה, בתגובה לשני מעשי רצח בישראל שנעשו על ידי מחבלים שהגיעו מירדן.
|10 באוקטובר 1956
|}

== מלחמת סיני ==
(29 באוקטובר – 5 בנובמבר 1956)

{| class="wikitable"
!שם המבצע
!מטרת המבצע
!תאריך
|-
|מבצע תרנגול
|הפלת מטוס תובלה מצרי איליושין Il-14, בו היו אמורים לטוס הרמטכ"ל המצרי, עבד אל-חכים עאמר, וקצינים בכירים בדרכם חזרה מסוריה לפגישת תיאום כריתת ברית-הגנה בין מצרים, סוריה וירדן.
|28 באוקטובר 1956
|-
|מבצע מכבש
|הצנחת גדוד 890 של הצנחנים במעבר המיתלה
|29 באוקטובר 1956
|-
|מערכת אום כתף – אבו עגילה
|סדרת קרבות בין אוגדה 38 לבין כוחות מצריים. הקרבות שנערכו במהלך מלחמת סיני במתחם אום כתף – אבו עגילה, במזרח סיני, הסתיימו בניצחון ישראלי, למרות כישלונות מקומיים שנרשמו לצה"ל.
|30 באוקטובר – 2 בנובמבר 1956
|-
|קרב המיתלה
|קרב בין חטיבת הצנחנים של צה"ל לבין כוחות צבא מצרים, שנערך במהלך מלחמת סיני במעבר המיתלה ובסמוך לו במערב חצי האי סיני. קרב זה התקבע במורשת הקרב של צה"ל כמופת גבורה, הקרבה ודבקות במטרה, ומשמש לחינוך דורות רבים של לוחמים, לדבוק בערכים הצבאיים הללו.
|31 באוקטובר – 1 בנובמבר 1956
|-
|קרב רפיח (1956)
|מערכה שהתנהלו בה קרבות בין אוגדה 77 לבין כוחות צבא מצרים. הקרבות נערכו בפתחת רפיח, מזרח סיני, הסתיימו בניצחון ישראלי.
|31 באוקטובר – 1 בנובמבר 1956
|}

== בין מלחמת סיני למלחמת ששת הימים ==
(6 בנובמבר 1956 – 5 ביוני 1967)
{| class="wikitable"
!שם המבצע
!מטרת המבצע
!תאריך
|-
|מבצע לקט
|מבצע של צה"ל בו הועבר ציוד צבאי והנדסי מצרי מסיני לישראל, לקראת נסיגת צה"ל מסיני.
|
|-
|מבצע עמורה
|מבצע משולב של חיל ההנדסה וחטיבה 7 של השריון להריסת תשתיות של מצרים בסיני, בעקבות נסיגת צה"ל.
|דצמבר 1956
|-
|מבצע חרגול
|מבצע של כוח משולב מחטיבת גולני לכיבוש הכפר הסורי תאופיק והריסתו, כתגובה על ירי מהכפר אל תל קציר.
|31 בינואר 1960
|-
|מבצע סנונית
|מבצע של כוח מחטיבת גולני ושייטת 13 כנגד כפרים ומוצבים סורים ברמת הגולן, כתגובה לירי מהמוצבים ומהכפר נוקייב על דייגים בכנרת.
|16–17 במרץ 1962
|-
|מבצע חלוץ
|מבצע לאיסוף מודיעין של סיירת מטכ"ל וחיל האוויר בעומק מצרים כהכנה לקראת "מבצע שרקרק".
|10–11 באוגוסט 1963
|-
|מבצע שרקרק
|מבצע לאיסוף מודיעין של סיירת מטכ"ל וחיל האוויר בעומק מצרים.
|4–5 במרץ 1964
|-
|מבצע רוטב ומבצע דורבן
|סדרת גיחות של חיל האוויר לתימן לשם הצנחת כלי נשק וציוד למורדים המלוכניים, שנלחמו נגד צבא מצרים בתקופת מלחמת האזרחים של צפון תימן.
|31 במרץ1964

5 במאי1966
|-
|מבצע שלדג
|מבצע לאיסוף מודיעין של סיירת מטכ"ל וחיל האוויר בעומק מצרים.
|13–14 בנובמבר 1964
|-
|מבצע צוק סלע
|מבצע של כוח משולב מחטיבות צנחנים וגולני כנגד יעדים שונים בירדן במטרה ללחוץ על שלטונות ירדן להפסיק את פעילות המחבלים מתחומה.
|27–28 במאי 1965
|-
|מבצע חולה
|מבצע של חטיבת גולני בכפר חולה שבירדן, כתגובה על הסתננות מחבלי "אל פת"ח" מירדן לישראל וביצוע פח"ע.
|27 אוקטובר 1965
|-
|מבצע כחל
|מבצע לאיסוף מודיעין של סיירת מטכ"ל וחיל האוויר בעומק מצרים
|1–2 בדצמבר 1965
|-
|מבצע נקר
|מבצע לאיסוף מודיעין של סיירת מטכ"ל וחיל האוויר בעומק מצרים
|1–2 במרץ 1965
|-
|מבצע קלעת
|פשיטה של כוח מחטיבת גולני על בסיס מחבלים בקלעת שבעמק הירדן
|29 באפריל 1966
|-
|חילוץ ספינת המשמר בכנרת
|חילוץ ספינת המשמר של פלגה 788 שעסקה באבטחת הדיג בכנרת ועלתה בלילה על החוף המזרחי של הכנרת, שהוחזק בידי סוריה.
|14–26 באוגוסט 1966
|-
|מבצע מגרסה
|פשיטה משולב של כוחות שריון, צנחנים וסיירת מטכ"ל על הכפר א-סמוע, בעקבות פעולות חבלה שנעשו כנגד מטרות ישראליות.
|13 בנובמבר 1966
|-
|מבצע ירגזי
|מבצע לאיסוף מודיעין של סיירת מטכ"ל וחיל האוויר בעומק מצרים
|20–21 בפברואר 1967
|}

== מלחמת ששת הימים ==
(5–10 ביוני 1967)

{| class="wikitable"
!שם המבצע
!מטרת המבצע
!תאריך
|-
|מבצע מוקד
|השמדת חיל האוויר המצרי בפתיחת מלחמת ששת הימים
|5 ביוני 1967
|-
|פעולת פורט סעיד
|פשיטה של שייטת 13 על נמל פורט סעיד על גבי כלי רכב תת-מימיים מסוג "חזיר" במטרה לפגוע בכוחות ימיים מצריים שבו
|5–6 ביוני 1967
|}

== בין מלחמת ששת הימים למלחמת ההתשה ==
(11 ביוני 1967 – 7 במרץ 1969)
{| class="wikitable"
!שם המבצע
!מטרת המבצע
!תאריך
|-
|מבצע אבוקה
|מבצע של כוחות חטיבה 401 להחרבת בתי הזיקוק המפעלים הפטרוכימיים נמל הנפט ומפעלי הדשנים המצריים בסואץ בתגובה לטיבוע המשחתת אילת שלושה ימים קודם.
|24 באוקטובר 1967
|-
|מבצע תופת
|פשיטה משולבת של כוחות שריון, צנחנים וחיל האוויר על הכפר הירדני כראמה שבדרום בקעת הירדן, שנערכה כנגד מפקדת הפת"ח בכפר והעומד בראשה, יאסר ערפאת.
|21 במרץ 1968
|-
|מבצע הלם
|פשיטה של סיירת הצנחנים על שלושה יעדי תשתית חשובים במצרים.
|31 באוקטובר 1968
|-
|מבצע אירון
|פשיטה של כוחות צנחנים מגדוד 890 ו-50 בדרום ירדן, במהלכה פוצצו שני גשרים שעליהם עבר הכביש העיקרי ומסילת הברזל בין עמאן לבין עקבה.
|1 בדצמבר 1968
|-
|מבצע תשורה
|פשיטה משולבת של כוחות צנחנים וסיירת מטכ"ל על נמל התעופה בביירות, במסגרתו הושמדו 14 מטוסי נוסעים של חברות תעופה ערביות.
|28 בדצמבר 1968
|}

== מלחמת ההתשה ==
(8 במרץ 1969 – 8 באוגוסט 1970)

{| class="wikitable"
|+
!שם המבצע
!מטרת המבצע
!תאריך
|-
|מבצע בוסתן 22
|מבצע של סיירת צנחנים בעיר לוקסור לפיצוץ עמודי מתח גבוה שהובילו חשמל מתחנת הכוח בסכר אסואן צפונה לעמק הנילוס ולקהיר.
|29 באפריל 1969
|-
|מבצע בצורת
|מבצע ייחודי של חיל האוויר במסגרתו הוטלו ארבע פצצות מיוחדות ממטוסי תובלה אל נהר הנילוס בעומק מצרים, על מנת שיתפוצצו מתחת לשני גשרים גדולים בעת שיחלפו מתחתם עם זרם הנהר וכך יגרמו להריסתם.
|30 באפריל 1969
|-
|מבצע בולמוס 5
|פשיטה של שייטת 13 על תחנת משמר של צבא מצרים בראס עדבייה שבצפון מפרץ סואץ.
|21 ביוני 1969
|-
|מבצע בוסתן 37
|מבצע של סיירת צנחנים באזור נג'ע-חמדי לפיצוץ עמודי מתח גבוה שהובילו חשמל מתחנת הכוח בסכר אסואן צפונה לעמק הנילוס ולקהיר.
|30 ביוני 1969
|-
|מבצע בוסתן 25א
|מבצע של כוח משולב של הצנחנים לכיבוש נקודות משמר צבאית לאורך כביש ראס זעפרנה והריסת התשתיות בו.
|1 ביולי 1969
|-
|מבצע בוסתן 38
|פשיטה של כוח משולב של הצנחנים על שלושה מוצבי משמר בחוף ראס אסרן וראס אבו באכר, על הכביש הראשי המוליך ממצרים לסודאן.
|2 ביולי 1969
|-
|מבצעי רימון
|סדרה של קרבות אוויר מטרה לשחוק את חיל האוויר המצרי, במהלכם הופלו כ-20 מטוסי קרב מצריים.
|2–24 ביולי 1969
|-
|מבצע בולמוס 6
|פשיטה משולבת של סיירת מטכ"ל ושייטת 13 על האי גרין שבצפון מפרץ סואץ.
|19–20 ביולי 1969
|-
|הפשיטה על מוצב החרוט
|פשיטה משולבת של סיירת גולני, שייטת 13 וכוחות מחטיבה 7 על מוצב החרוט שבירדן ופיצוצו.
|יולי 1969
|-
|מבצע בוסתן 39
|מבצע של כוח משולב מחטיבות גולני וצנחנים להפגזת בסיס מצרי בעיר אסיוט באמצעות ירי מרגמות.
|27 באוגוסט 1969
|-
|הפשיטה על כפר חלתא
|פשיטה של סיירת גולני במטרה לטהר את קיני המחבלים בכפר.
|4–5 בספטמבר 1969
|-
|מבצע רביב
|פשיטה משוריינת של כוח מחטיבה 8 (שהוסווה ככוח מצרי) על יעדים צבאיים לאורך כ-70 קילומטרים בחוף המערבי של מפרץ סואץ
|9 בספטמבר 1969
|-
|מבצע פלצור
|פשיטה של חיילי גדוד 51 בגולני במטרה להשתלט על רכס ג'בל רוס (כיום, הר דב) ולחסל את מאורות המחבלים, על מנת שניתן יהיה לחלוש על ה"פתחלנד" ולמנוע ככל האפשר חדירת מחבלים לשטח ישראל.
|2–3 בדצמבר 1969
|-
|מבצע נועה
|מבצע של חיל הים לגנבת 5 ספינות סער מההעיר שרבור בצרפת והעברתן לנמל חיפה
|24–25 בדצמבר 1969
|-
|מבצע תרנגול 53
|מבצע משולב של חיל האוויר וכוחות מחטיבת הצנחנים להשתלטות על תחנת מכ"ם מצרית בראס ע'אריב והבאת המתקן לישראל.
|26–27 בדצמבר 1969
|-
|מבצעי פריחה
|סדרה של למעלה מ-100 גיחות הפצצה של חיל האוויר הישראלי בעומק מצרים
|7 בינואר – 13 באפריל 1970
|-
|מבצע זיקוקית ב
|תקיפה של חיל האוויר על מעגן ע'רדקה במצרים בתגובה לפגיעה של צוללנים מצריים בספינות ישראליות בנמל אילת.
|6 בפברואר 1970
|-
|המבצע לניתוק פורט סעיד
|מבצע של חיל האוויר לניתוק יבשתי של עיר הנמל פורט סעיד והפצצה כבדה של מתקנים צבאיים שונים בסביבתה, כתגובה לפשיטה מצרית שבה נהרגו 18 חיילי צה"ל.
|31 במאי – 2 ביוני 1970
|-
|מבצע רודוס
|מבצע משולב של חיל האוויר וכוחות מחטיבת הצנחנים באי שדואן שבים סוף ללקיחת שבויים מצריים כ"קלפי מיקוח".
|22 בינואר 1970
|-
|מבצע קלחת 2
|מבצע צבאי של כוחות מחטיבה 188, בשילוב כוחות חי"ר, הנדסה וסיוע ארטילרי, לביעור ריכוזי מחבלים בשישה כפרים בדרום לבנון, באזור שכונה "פתחלנד"
|12–13 במאי 1970
|-
|מבצע קשת אווירי
|הפצצת הנמל המצרי ראס על ידי חיל האוויר
|16 במאי 1970
|-
|מבצע רובינזון וששת
|פשיטה של סיירת מטכ"ל בעומק מצרים שמטרתה העברת חלקים של מערכת הטילים הסובייטית החדישה מדגם SA-3 לישראל והשגת פרטי מידע נוספים עליה.
|21–22 במאי 1970
|-
|מבצעי שפט
|שתי פשיטות של כוחות מגדוד הנח"ל המוצנח בעומק סוריה, בתגובה למתיחות בגבול הסורי.
|16–17 ביוני 1970
|-
|מבצע ויקטוריה
|פשיטה של סיירת שקד, בסיוע כוחות חיל אוויר, הנדסה, תותחנים ושריון בגזרה הצפונית של מפרץ סואץ.
|11 ביוני 1970
|-
|מבצע קיתון 10
|מבצע רחב היקף של צה"ל בדרום הגולן הסורי להרתעת הצבא הסורי מפני ייזום תקריות אש מהגבול (שיאה של מלחמת שלושת הימים).
|26 ביוני 1970
|-
|מבצע שיער 265
|מבצע של חיל האוויר לתקיפת סוללות טילים מצריות וסובייטיות שהוצבו על אדמת מצרים.
|3 באוגוסט 1970
|}

== בין מלחמת ההתשה למלחמת יום הכיפורים ==
(9 באוגוסט 1970 – 5 באוקטובר 1973)
{| class="wikitable"
!שם המבצע
!מטרת המבצע
!תאריך
|-
|מבצע סבנה
|השתלטות של סיירת מטכ"ל על המטוס החטוף "סבנה" ושחרור בני הערובה
|9 במאי 1972
|-
|מבצע ארגז
|השתלטות של סיירת מטכ"ל על סיור של קציני צבא בכירים סורים וחטיפת חמישה מהם, במטרה שישמשו כקלפי מיקוח לצורך שחרור הטייסים גדעון מגן ובועז איתן והנווט פיני נחמני שהיו שבויים בידי סוריה.
|יוני 1972
|-
|מבצע קלחת 4 מורחבת
|מבצע משולב של חטיבה 188, בשילוב כוחות מחטיבות גולני, צנחנים, סיירת אגוז וכוח הנדסה בדרום לבנון כנגד ארגוני מחבלים בתגובה לשורת פעולות טרור ובהם טבח הספורטאים באולימפיאדת מינכן.
|16–17 בספטמבר 1972
|-
|מבצע ברדס 54–55
|פשיטה של כוחות צנחנים ושייטת 13 על יעדי מחבלים כ־180 ק"מ בעומק לבנון, מצפון לעיר טריפולי.
|20–21 בפברואר 1973
|-
|מבצע אביב נעורים
|מבצע משולב של סיירת מטכ"ל, שייטת 13 וחטיבת הצנחנים לתקיפת מספר יעדי פת"ח והחזית העממית בביירות ובאזור צידון, כתגובה לגל התקפות טרור שביצעו ארגונים פלסטיניים.
|9–10 באפריל 1973
|-
|מבצע עמלק
|ניסיון כושל לחטוף את ג'ורג' חבש, ראש ארגון הטרור "החזית העממית לשחרור פלסטין" בפעולה משולבת של חיל האוויר וסיירת מטכ"ל.
|10 באוגוסט 1973
|-
|ההשתלטות על המטוס הלבנוני
|השתלטות של כוח מסיירת חרוב על מטוס נוסעים חטוף שהונחת בשדה התעופה בלוד, ושחרור כל הנוסעים ואנשי הצוות לאחר עצירת חוטף המטוס (צעיר לובי).
|16 באוגוסט 1973
|}

== מלחמת יום הכיפורים ==
(6–24 באוקטובר 1973)

{| class="wikitable"
!שם המבצע
!מטרת המבצע
!תאריך
|-
|מבצע דוגמן 5
|תקיפת מערכי הטילים נגד מטוסים של צבא סוריה על ידי חיל האוויר הישראלי
|7 באוקטובר 1973
|-
|מבצע תגר
|מבצע של חיל האוויר להשמדת סוללות טילים מצריים בגזרת תעלת סואץ
|7 באוקטובר 1973
|-
|מבצעי מגבית
|ארבע פשיטות של שייטת 13 להשמדת שתי ספינות טילים מצריות במעגן ע'רדקה.
|9–22 באוקטובר (לא רציף)
|-
|הפגזת החוף הסורי
|הפגזת יעדים צבאיים ואסטרטגיים סוריים על ידי סטי"לים של חיל הים
|11 באוקטובר 1973
|-
|מבצע פונטיאק
|פשיטה מוסקת של סיירת מטכ"ל וכח מחיל התותחנים בג'בל עתקה שבעומק מצרים.
|11 באוקטובר 1973
|-
|מבצע כותונת
|מבצע של סיירת צנחנים להריסת גשר באזור משולש הגבולות סוריה-עיראק-ירדן.
|12 באוקטובר 1973
|-
|מבצע דוידקה
|פשיטה מוסקת של סיירת צנחנים בקטייפה שבעומק סוריה.
|13 באוקטובר 1973
|-
|תקיפת מעגן ראס-ע'ריב
|תקיפת כלי שיט וכוחות במעגן ראס-ע'ריב שבגזרה המרכזית של מפרץ סואץ על ידי ספינות דבור של חיל הים.
|14–15 באוקטובר 1973
|-
|מבצע אבירי לב
|צליחת תעלת סואץ על ידי אוגדה 143 של אריאל שרון.
|15–18 באוקטובר 1973
|-
|הפשיטה על בסיסי הטילים
|פשיטה של גדוד משוריין מחטיבה 421 של צה"ל לעומק מצרים והשמדת שלושה בסיס טילים.
|16 באוקטובר 1973
|-
|מבצע ליידי
|פשיטה של שייטת 13 על נמל פורט סעיד.
|16–17 באוקטובר
|-
|מבצעי מפצח
|תקיפת מערכי הטילים נגד מטוסים של צבא מצרים באזור תעלת סואץ על ידי חיל האוויר הישראלי.
|18–22 באוקטובר 1973
|-
|מבצע קינוח
|מבצע של צה"ל לכיבוש מוצב החרמון בסיומו הצליחה חטיבת גולני לכבוש מחדש את ההר ובמקביל כבש כוח משולב של צנחנים במילואים וחיל ההנדסה את החרמון הסורי
|21–22 באוקטובר 1973
|}

== בין מלחמת יום הכיפורים למלחמת לבנון הראשונה ==
(25 באוקטובר 1973 – 5 ביוני 1982)
{| class="wikitable"
!שם המבצע
!מטרת המבצע
!תאריך
|-
|ההשתלטות במעלות
|מבצע כושל של סיירת מטכ"ל לחילוץ תלמידים מבית הספר במעלות-תרשיחא עליו השתלטו מחבלים, במהלכו נהרגו 21 תלמידים.
|15 במאי 1974
|-
|ההשתלטות במלון סבוי
|השתלטות של כוח מסיירת מטכ"ל על מלון סבוי בתל אביב, לאחר ששמונה מחבלי פת"ח הגיעו מהים בסירות גומי וחדרו למלון לשם לקיחת בני ערובה.
|5–6 במרץ 1975
|-
|מבצע יונתן
|מבצע משולב של חטיבות צנחנים, גולני וסיירת מטכ"ל באנטבה שבאוגנדה להצלת נוסעי מטוס אייר פראנס (ואנשי הצוות) שנחטפו על ידי טרוריסטים במהלך טיסתם מישראל לצרפת
|4 ביולי 1976
|-
|מבצע ליטני
|מבצע רחב היקף של צה"ל בדרום לבנון, במטרה לפגוע בתשתיות ארגוני הטרור הפלסטינים בדרום לבנון, ובכך להפחית את פעילותם כנגד מדינת ישראל ואזרחיה.
|14–21 במרץ 1978
|-
|מבצע שלכת
|פשיטה של שייטת 13 וכוח מחטיבת הצנחנים על בסיס אימונים של הפת"ח בראס דהר אל-בורג' שבלבנון.
|8–9 ביוני 1978
|-
|מבצע מנורה
|פשיטה משולבת של כוחות מחטיבות צנחנים וגולני על בסיס מחבלים בכפרים ארנון, עיישיה ואל-נבטיה שבלבנון.
|18–19 בינואר 1979
|-
|ההשתלטות במשגב עם
|השתלטות של סיירת מטכ"ל על בית הילדים בקיבוץ משגב עם, לאחר שחמישה מחבלים מארגון החזית העממית חדרו לקיבוץ ולקחו כבני ערובה שבעה ילדים וחבר קיבוץ ששהה עימם.
|7–8 באפריל 1980
|-
|מבצע מתח גבוה
|פשיטה של שייטת 13 על בסיס מחבלים בכפר ראס-א-שק בדרם לבנון, ממנו עמדו לצאת מחבלים לפיגוע מיקוח בישראל.
|17 באפריל 1980
|-
|מבצע איש דמים
|פשיטה מוסקת של כוחות צנחנים ויחידת שלדג על יעדים של חזית השחרור הערבית בעומק לבנון.
|29–30 ביוני 1980
|-
|מבצע מוביל
|פשיטה משולבת של כוחות מחטיבות גולני וצנחנים על בסיסי מחבלים בכפרים ארנון ואל-נבטייה שבלבנון.
|18–19 באוגוסט 1980
|-
|מבצע סיגל
|פשיטה של כוחות מחטיבת הצנחנים על בתי מחבלים בכפר עישייה שבלבנון.
|18–19 בדצמבר 1980
|-
|מבצע ערבית
|פשיטה משולבת של כוחות מחטיבת הצנחנים, סיירת גולני וסיירת מטכ"ל על בסיסי מחבלים בכפרים ארנון ואל-נבטיה שבלבנון.
|9–10 באפריל 1981
|-
|מבצע אופרה
|הפצצת הכור העיראקי על ידי מטוסי חיל האוויר הישראלי
|7 ביוני 1981
|-
|מבצע צלצל
|פשיטה של כוחות מחטיבת הצנחנים מפקדת מחבלים מארגון החזית העממית לשחרור פלסטין, דרומית לשפך הזהרני שבלבנון.
|19–20 ביולי 1981
|-
|מבצע הולנדי מעופף
|מבצע חילוץ של ספינת הטילים אח"י געש מדגם סער 3 של חיל הים, לאחר החפה לא-רצויה בחוף הסעודי בדרכה לשיפוץ במספנת חיל הים באילת.
|22–27 בספטמבר 1981
|}

== מלחמת לבנון הראשונה ==
(6 ביוני – 29 בספטמבר 1982)

{| class="wikitable"
!שם המבצע
!מטרת המבצע
!תאריך
|-
|מבצע ערצב 19
|מבצע של חיל האוויר להשמדת כל מערך טילי הקרקע-אוויר של צבא סוריה בבקעת הלבנון.
|9 ביוני 1982
|-
|מבצע דרייפוס
|מבצע צבאי של שייטת הצוללות של חיל הים, שמטרתו הייתה לאתר ולזהות ספינות אויב באמצעות צוללות, במהלך המבצע, פגעה צוללת של חיל הים בספינה אזרחית שעליה פליטים, בשל חשד שמדובר במחבלים. בתקרית נהרגו 25 בני אדם.
|15 ביוני 1982
|-
|מבצע טרף
|מבצע יזום של צה"ל בגזרה המזרחית נגד הצבא הסורי, בעקבות ריבוי הפיגועים ותקריות האש ביוזמת ארגוני הטרור והצבא הסורי.
|22 ביולי 1982
|-
|מבצע גוזל
|מבצע יירוט אווירי של מטוס מיג-25 של חיל האוויר הסורי על ידי חיל האוויר הישראלי.
|31 באוגוסט 1982
|}

== בין מלחמת לבנון הראשונה לנסיגת צה"ל מלבנון ולאינתיפאדה השנייה ==
(7 יוני 1982 – 24 במאי 2000)

{| class="wikitable"
!שם המבצע
!מטרת המבצע
!תאריך
|-
|תקיפת אי הארנבות
|מבצע משולב של חיל האוויר ושייטת 13 לתקיפת אי הארנבות
|יוני 1984
|-
|מבצע דרך נץ
|פשיטה משולבת על של שייטת ספינות הטילים ושייטת 13 על נמל ענאבה שבאלג'יריה, במסגרתה טיבעו הכוחות את הספינה "מון לייט" שנועדה לשמש את ארגון אש"ף כדי לבצע פיגוע מיקוח בישראל.

|4 באפריל 1985
|-
|מבצע רגל עץ
|מבצע של חיל האוויר להפצצת מפקדות אש"ף בתוניסיה. ההפצצה המרוחקת ביותר שביצע חיל האוויר אי פעם.
|1 באוקטובר 1985
|-
|מבצע צינור חשמל
|מבצע שבמהלכו שני חיילי חטיבת גבעתי, ו (חיילים סדירים בישיבת קרני שומרון), נשבו בקרב לאחר שמחבלי חזבאללה הניחו מארב לסיור של צה"ל.
|17 בפברואר 1986
|-
|מבצע הצגת תכלית
|פעולה משולבת של כוחות שונים כגון סיירת מטכ"ל, שייטת 13, חיל האוויר ושייטת ספינות הטילים ובשיתוף פעולה עם "המוסד" להתנקשות בחיי ח'ליל אל-וזיר, המוכר בכוניה אבו גִ'האד.
|16 באפריל 1988
|-
|מבצע חוק וסדר
|פשיטה משולבת של כוח צנחנים ושריון על בסיס מחבלי החזבאללה בעיירה מיידון שבדרום לבנון.
|2–4 במאי 1988
|-
|מבצע מקצה שיפורים
|השתלטות של חיל הים על ספינה של ארגון הפת"ח "אנג'ל" סמוך לאיטליה.
|3 באוגוסט 1988
|-
|מבצע כחול וחום
|פשיטה משולבת של חטיבת גולני ושייטת 13 על מפקדת ארגון החזית העממית לשחרור פלסטין של אחמד ג'יבריל, בעיירה נועיימה שבדרום לבנון.
|8–9 בדצמבר 1988
|-
|מבצע עלם חמודות
|מבצע של סיירת מטכ"ל במסגרתו נחטף השייח עובייד מביתו שבעיירה ג'בשית בלבנון.
|28 ביולי 1989
|-
|מבצע שיח אטד
|אימון לקראת מבצע של סיירת מטכ"ל לביצוע התנקשות בחיי נשיא עיראק, סדאם חוסיין, במהלך האימונים למבצע אירע אסון צאלים ב'. המבצע בוטל בסופו של דבר
|5 בנובמבר 1992
|-
|מבצע דין וחשבון
|מבצע משולב של חיל האוויר, חיל התותחנים, חיל השריון ושייטת 13 בדרום לבנון, כתגובה על הסלמה בגבול הצפון.
|25–31 ביולי 1993
|-
|מבצע עוקץ ארסי
|מבצע של סיירת מטכ"ל, במסגרתו נחטף מוסטפא דיראני מביתו בכפר קסר נבא שבלבנון
|21 במאי 1994
|-
|ניסיון חילוץ נחשון וקסמן
|ניסיון חילוץ כושל של החייל החטוף נחשון וקסמן, שנהרג במהלך פעולת ההשתלטות של סיירת מטכ"ל על בית בו הוחזק בביר נבאלא שמצפון לירושלים.
|14 באוקטובר 1994
|-
|מבצע ענבי זעם
|מבצע רחב היקף ומשולב של צה"ל בדרום לבנון, כתגובה לירי רקטות של ארגון החזבאללה לכיוון יישובים בגבול הצפון.
|11–27 באפריל 1996
|-
|מבצע מרכבות האלים
|מבצע של סיירת יעל וסיירת צנחנים למילכוד ציר תנועה שממנו נעשתה פעילות עוינת של מחבלים בדרום לבנון.
|14 במאי 1997
|-
|מבצע טרף קל
|מבצע של סיירת גולני להטמנת מטעני חבלה בכפר אל-כפור שבלבנון, מטרה להרוג מספר בכירים בחזבאללה.
|3–4 באוגוסט 1997
|-
|מבצע שירת הצפצפה
|מבצע סודי של שייטת 13 בדרום לבנון שכשל, לאחר שהכוח נפגע ממטעני צד באזור עיירת החוף אנצרייה (12 לוחמים נהרגו).
|4–5 בספטמבר 1997
|-
|מבצע נוף פראי
|מבצע של יחידת אגוז שכלל מארבים בג'בל סוג'וד שבדרום לבנון. במהלך התקלות עם הכוח נהרגו 2 מחבלים, בהם האדי נסראללה, בנו של מזכ"ל חזבאללה, חסן נסראללה.
|12 בספטמבר 1997
|-
|מבצע רפואה חליפית
|מבצע תגובה לירי קטיושות לצפון הארץ, חיל האוויר תקף מטרות חזבאללה, 2 תחנות כוח, 3 גשרים ומרכזיה סלולרית בדרום לבנון,
במבצע נהרגו כמה מחבלי חזבאללה.
|24 ביוני 1999
|-
|מבצע סימפוניית החיים
|פשיטה של יחידת דובדבן על הכפר עסירה א-שמאלייה הסמוך לשכם, במטרה ללכוד את המחבל מחמוד אבו הנוד. במהלך המבצע אירע ירי דו-צדדי. שלושה חיילים נהרגו ואבו הנוד נמלט.
|26 באוגוסט 2000
|}

== האינתיפאדה השנייה ==
(27 בספטמבר 2000 – 5 במרץ 2005)

{| class="wikitable"
!שם המבצע
!מטרת המבצע
!תאריך
|-
|מבצע סכין קהה
|כניסה של צה"ל ל-6 ערים פלסטיניות, חיפוש אמצעי חבלה, תפיסת מבוקשים, מודיעין ומיפויים.
|אוגוסט 2001
|-
|מבצע בית מוגן
|מטרת המבצע בבית ג'אלא למנוע פיגועים מאותה עיר לעבר שכונת גילה שבירושלים
|28–30 באוגוסט 2001
|-
|מבצע תיבת נוח
|השתלטות שייטת 13 על ספינת הנשק קארין איי סמוך לשארם א-שייח'
|3 בינואר 2002
|-
|מבצע מסע בצבעים
|מבצע שבוצע במטרה להביא לפגיעה בתשתיות טרור במחנה הפליטים בלאטה שבשכם. המבצע נחל הצלחה וסלל את הדרך התורתית למבצע חומת מגן.
|26 בפברואר 2002 – 2 במרץ 2002
|-
|מבצע אחים לנשק
|מבצע שבוצע בעקבות הפיגוע במסעדת סיפוד מרקט והפיגוע בקפה מומנט, במסגרתו כוחות צה"ל כבשו את בית ג'אלה, מערב בית לחם ואזורים נוספים
|7 במרץ 2002 – 12 במרץ 2002
|-
|מבצע חומת מגן
|מבצע רחב היקף של צה"ל והשב"כ בשטחי יהודה ושומרון לפגיעה בתשתיות הטרור הפלסטיני, בעקבות הפיגוע במלון פארק בנתניה, בו נרצחו 30 אזרחים ישראלים.
|29 במרץ – 10 במאי 2002
|-
|מבצע דרך נחושה
|מבצע מצומצם יותר של צה"ל (בהשוואה לחומת מגן) למיגור תשתיות טרור ביהודה ושומרון, כתגובה לטרור הפלסטיני שהכה את ישראל מאז פריצת האינתיפאדה השנייה.
|22 ביוני – יולי 2002
|-
|מבצע אולי הפעם
|מבצע שהתמקד בעיר שכם ונועד להשלים את ההישגים של המבצעים שלפניו
|1 באוגוסט 2002 – ?
|-
|מבצע משפחה במצור
|מבצע של צה"ל על בשכונת שג'אעייה שברצועת עזה נגד פעילי חמאס שעסקו בייצור ושיגור רקטות לעבר יישובי עוטף עזה.
|1 במאי 2003
|-
|מבצע קשת בענן
|מבצע משולב של צה"ל באזור רפיח וציר פילדלפי כנגד תשתית הטרור של רפיח, לרבות מניעת משלוח אמל"ח לסיני ואיתור מנהרות.
|18–25 במאי 2004
|-
|מבצע אישית לוחצת
|מבצע משולב של חטיבת הצנחנים, גדוד חרוב ושייטת 13 להשמדת תשתיות טרור ולפגוע בפעילי טרור בעיר שכם.
|מאי–יולי 2004
|-
|מבצע ימי תשובה
|מבצע משולב של צה"ל בעזה כנגד אתרי השיגור העיקריים של רקטות קסאם, כתגובה על הריגת 2 ילדים תושבי העיר שדרות על ידי רקטת קסאם.
|30 בספטמבר – 15 באוקטובר 2004
|}

== בין האינתיפאדה השנייה למלחמת לבנון השנייה ==
(6 במרץ 2005 – 11 ביולי 2006)
{| class="wikitable"
!שם המבצע
!מטרת המבצע
!תאריך
|-
|מבצע יד לאחים
|מבצע של צה"ל לקראת פינוי יישובי גוש קטיף במסגרת תוכנית ההתנתקות, בו ניתנה לכל משפחה הזדמנות להתפנות בהסכמה. מטרתו הייתה פרישת כוחות צבאיים באזורים המיועדים לפינוי תוך חלוקת צווי פינוי, מתן עזרה למתנחלים באריזת רכושם, העמסתו במכולות והובלת המכולות אל ייעדן ביישובי הקבע החדשים שנקבעו לכל משפחה.
|14–16 באוגוסט 2005
|-
|מבצע אשמורת אחרונה
|מבצע פינוי כוחות צה"ל מרצועת עזה, לאחר 38 שנים של שליטה ונוכחות ישראלית ברצועה.
|11 בספטמבר 2005
|-
|מבצע גשם ראשון
|מבצע רחב היקף של צה"ל ברצועת עזה, בעקבות ירי כבד של רקטות קסאם על שדרות
|23 בספטמבר – 1 באוקטובר 2005
|-
|מבצע שמיים כחולים
|מבצע של צה"ל ליצירת אזור חיץ ורצועת ביטחון בצפון רצועת עזה (אזור התוחמת הצפונית לשעבר), בתגובה לירי קסאמים על אשקלון ושדרות.
|28 בדצמבר 2005 – 31 בינואר 2006
|-
|מבצע מכת ברק
|סדרת תקיפות אוויריות (כולל 4 סיכולים ממוקדים) בגיבוי הפגזה ארטילרית בצפון רצועת עזה, בתגובה לירי כבד של קסאמים לעבר קיבוץ כרמיה.
|3–7 בפברואר 2006
|-
|מבצע הבאת ביכורים
|פשיטה משולבת של כוחות צה"ל על הכלא ביריחו במטרה להביא לדין בישראל את רוצחי שר התיירות הישראלי, רחבעם זאבי, שהוחזקו בכלא ועמדו להשתחרר בעקבות עליית החמאס ברצועת עזה.
|14 במרץ 2006
|-
|מבצע חץ דרומי
|מבצע של חיל האוויר וחיל הים להפגזת שטח השיגור של חמאס ברצועת עזה, בתגובה לירי רקטות וקסאם לעבר יישובי הדרום
|31 במרץ 2006
|-
|מבצע גשמי קיץ
|מבצע ממושך של צה"ל בשטחי רצועת עזה, כתגובה על הריגת שני חיילים וחטיפתו של גלעד שליט ב-25 ביוני 2006 סמוך למעבר כרם שלום, ועל ירי הקסאמים מצד ארגונים פלסטיניים לכיוון ישראל. המבצע כלל מספר רב של מבצעי משנה.
|28 ביוני – 26 בנובמבר 2006
|}

== מלחמת לבנון השנייה ==
(12 ביולי – 14 באוגוסט 2006)

{| class="wikitable"
!שם המבצע
!מטרת המבצע
!תאריך
|-
|מבצע משקל סגולי
|מבצע של חיל האוויר, במסגרתו הושמד חלק גדול ממערך רקטות הפג'ר של חזבאללה במתקפה אווירית.
|13 ביולי 2006
|-
|מבצע קורי פלדה
|מבצע שבוע בפאתי העיר בינת ג'בייל, טרם הקרב על העיר עצמה
|24–26 ביולי 2006
|-
|מבצע קורי פלדה 2
|מבצע שבמסגרתו התנהל קרב בינת ג'בייל
|26–27 ביולי 2006
|-
|מבצע חד וחלק
|פשיטה של סיירת מטכ"ל ויחידת שלדג על מרפאת השדה "דר אל חיכמה" של ארגון חזבאללה בבעלבכ שבבקעת הלבנון.
|2 באוגוסט 2006
|-
|מבצע יער הנגב
|פשיטה של שייטת 13 על בית בעיר צור שבלבנון במטרה לחטוף בכיר במערך הרקטות של חזבאללה.
|4 באוגוסט 2006
|-
|מבצע נערי החוף
|מבצע של יחידת מגלן, במסגרתו הושמדו כ-150 מטרות, בהן כ-40 משגרי רקטות, בגזרה המערבית בדרום לבנון.
|3–15 באוגוסט 2006
|-
|מבצע שינוי כיוון 11
|תמרון רחב היקף, בהשתתפות ארבע אוגדות, שמטרתו כניסת כוחות צה"ל לעומק לבנון עד לנהר הליטני וטיהור דרום לבנון מלוחמי חזבאללה, בטרם תכנס הפסקת האש לתוקפה.
|11–14 באוגוסט 2006
|}

== בין מלחמת לבנון השנייה למלחמת חרבות ברזל ==
(15 באוגוסט 2006 – 6 באוקטובר 2023)
{| class="wikitable"
!שם המבצע
!מטרת המבצע
!תאריך
|-
|מבצע שני מגדלים
|מבצע משולב של צה"ל והימ"ס, במסגרתו נהרג המחבל זיאד צובחי מחמד מלאישה, ראש תשתית הטרור של ארגון הג'יהאד האסלאמי הפלסטיני בג'נין, וכן פעיל נוסף בארגון.
|19–20 ביוני 2007
|-
|מבצע ריח אורנים
|מבצע של צה"ל בו נעצרו בח'אן יונס כ-50 מחבלי חמאס וחוסלו כ-12
|14 באוגוסט 2007
|-
|מבצע מחוץ לקופסה
|תקיפת כור גרעיני לייצור פלוטוניום בסוריה על ידי חיל האוויר.
|6 בספטמבר 2007
|-
|מבצע צלול כיין
|השתלטות על ביתו של ראש עיריית עזה.
|20 בדצמבר 2007
|-
|מבצע חורף חם
|מבצע של חטיבת גבעתי, עם סיוע כוחות שריון, הנדסה קרבית וחיל האוויר בעזה, במסגרתו נהרגו 112 חמושים פלסטינים ושלושה ישראלים.
|28 בפברואר – 3 במרץ 2008
|-
|מבצע עופרת יצוקה
|מבצע רחב היקף של צה"ל בעקבות ירי רקטות מהרצועה על אזרחים ויישובים במערב הנגב.
|27 בדצמבר 2008 – 18 בינואר 2009
|-
|מבצע ארבעת המינים
|מבצע של שייטת 13 ושייטת ספינות הטילים, שבמהלכו נתפסה אוניית המשא "פרנקופ" (Francop), שהובילה נשק, תחמושת ואמצעי לחימה מאיראן בדרכה לארגון חזבאללה שבלבנון.
|3 בנובמבר 2009
|-
|מבצע רוחות שמיים 7
|השתלטות כוח משייטת 13 על אוניות מסע שיצאו מטורקיה לכיוון רצועת עזה, ובהן "מאווי מרמרה", שבה התרחש עימות אלים, לאחר שנוסעי האנייה החלו לתקוף את חיילי הכוח.
|30–31 במאי 2010
|-
|מבצע חוק ברזל
|מבצע של שייטת 13 לתפיסת אוניית המשא "ויקטוריה", שהבריחה אמצעי לחימה איראניים (במסווה של סחורה אזרחית) דרך סוריה וטורקיה, ויועדה לארגון החמאס ברצועת עזה.
|15 במרץ 2011
|-
|מבצע הד חוזר
|הסלמה בעקבות חיסול זוהיר אל-קייסי, מזכ"ל ועדות ההתנגדות העממית על ידי צה"ל במבצע שוגרו רקטות מרצועת עזה לעבר מטרות אזרחיות ויישובים בישראל, ובתגובה תקף חיל האוויר הישראלי יעדי טרור.
|9–16 במרץ 2012
|-
|מבצע עמוד ענן
|מבצע של חיל האוויר ברצועת עזה, שהחל עם הריגתו של אחמד ג'עברי, מפקדה בפועל של הזרוע הצבאית של חמאס. במהלך המבצע נערכו אלפי תקיפות על יעדים ברצועת עזה, ובמקביל נורו מרצועת עזה כ-1,500 רקטות לעבר יישובי הדרום והמרכז.
|14–21 בנובמבר 2012
|-
|תקיפת שיירת הנשק הסורית
|תקיפה של חיל האוויר במחוז ריף דמשק שבסוריה, באזור גבול סוריה-לבנון, נגד שיירת כלי רכב סורית שהובילה אמצעי לחימה מתקדמים מסוריה ללבנון אשר יועדו לכוחות חזבאללה.
|31 בינואר 2013
|-
|מבצע חשיפה מלאה
|מבצע של שייטת 13 ושייטת ספינות הטילים של חיל הים, במסגרתו נתפסה אוניית המשא "קלוס סי", שניסתה להבריח מאיראן אמצעי לחימה שחלקם הוטסו ככל הנראה מסוריה ויועדו לארגוני הטרור הפלסטיניים בסיני או ברצועת עזה.
|5 במרץ 2014
|-
|מבצע שובו אחים
|מבצע רחב היקף של צה"ל וכוחות הביטחון לחיפוש שלושת הנערים החטופים ובנוסף על מנת לפגוע בתשתיות חמאס ברחבי יהודה ושומרון.
|12–30 ביוני 2014
|-
|מבצע צוק איתן
|מבצע רחב היקף של צה"ל, שהחל בעקבות ירי רקטי הולך וגובר מרצועת עזה לעבר אוכלוסייה אזרחית בדרום ישראל, כתגובה ל"מבצע שובו אחים" של צה"ל לאחר חטיפת שלושת הנערים ורציחתם ב-12 ביוני.
|8 ביולי – 26 באוגוסט 2014
|-
|מבצע בית הקלפים
|סדרת תקיפות אוויריות של צהל על בסיסי משמרות המהפכה האסלאמית בסוריה.
|8–10 במאי 2018
|-
|מבצע מגן צפוני
|מבצע הנדסי של צה"ל בגבול לבנון לחיסול המנהור ההתקפי של החזבאללה.
|4 בדצמבר 2018 – 13 בינואר 2019
|-
|מבצע זמר נוגה
|מבצע בשיתוף פעולה עם רוסיה, להשבת גופתו של זכריה באומל, מנעדרי קרב סולטאן יעקוב, המבצע ארך כשנתיים
|2017 – 4 באפריל 2019
|-
|מבצע גן סגור
|תקיפות נרחבות של חיל האוויר ברצועת עזה לאור ירי רקטות לעבר ישובי עוטף עזה, לכיש, באר שבע ודרום השפלה וירי צלפים לעבר חיילי צה"ל.
|3–6 במאי 2019
|-
|מבצע חגורה שחורה
|הריגת בכיר הג'יהאד האסלאמי הפלסטיני בהאא אבו אל-עטא ותקיפות נרחבות של חיל האוויר ברצועת עזה לאור ירי רקטות מתגבר לעבר ישובי הדרום והמרכז.
|12–14 בנובמבר 2019
|-
|מבצע שומר החומות
|מבצע רחב היקף של צה"ל, שהחל בעקבות ירי רקטות מאסיבי לעבר ירושלים ועוטף עזה, והפרות סדר בירושלים ברמדאן.
|10–21 במאי 2021
|-
|מבצע דרום כחול
|מבצע של חיל האוויר, יחידת אגוז, יחידת מגלן, חיל השריון והתותחנים להשמדת מנהרות לחימה בצפון רצועת עזה.
|14 במאי 2021
|-
|מבצע שובר גלים
|מבצע צבאי של צה"ל שהחל לאחר גל פיגועים קטלניים שביצעו מחבלים פלסטינים ומחבלים ערבים המתגוררים בישראל בשטחי מדינת ישראל.
|31 במרץ 2022 – 4 באפריל 2023
|-
|מבצע עלות השחר
|מבצע של צה"ל שבמהלכו תקף חיל האוויר הישראלי שורת מטרות המזוהות עם הג'יהאד האסלאמי הפלסטיני. במבצע נהרגו תייסיר אל-ג'עברי, מפקד מרחב צפון בזרוע הצבאית של הג'יהאד האסלאמי הפלסטיני, וח'אלד מנצור, מפקד מרחב הדרום בזרוע הצבאית של הג'יהאד האסלאמי הפלסטיני.
|5–7 באוגוסט 2022
|-
|מבצע ענפי זית
|מבצע של צה"ל ומנגנוני ביטחון רבים, שבמהלכו נשלחה משלחת סיוע של פיקוד העורף, לסייע הומניטרית ולחלץ אזרחים מטורקיה וסוריה ממבנים שהתמוטטו, בשל רעידות אדמה שהתרחשו באזור.
|6–15 בפברואר 2023
|-
|מבצע מגן וחץ
|מבצע של צה"ל שבו הרג חיל האוויר הישראלי שישה מפקדים בכירים של הג'יהאד האסלאמי הפלסטיני.
|9–13 במאי 2023
|-
|מבצע בית וגן
|מבצע צבאי של צה"ל ושירות הביטחון הכללי במחנה הפליטים ג'נין נגד הג'יהאד האיסלאמי הפלסטיני וארגוני טרור אחרים.
|3–5 ביולי 2023
|}

== מלחמת חרבות ברזל ==
(7 באוקטובר 2023 –)

{| class="wikitable"
!שם המבצע
!מטרת המבצע
!תאריך
|-
|מבצע ראשית האור
|מבצע של צה"ל והשב"כ לשחרור התצפיתנית אורי מגידיש מבסיס נחל עוז שנחטפה על ידי החמאס.
|30 באוקטובר 2023
|-
|מבצע דלתות שמיים
|מבצע של צה"ל לקליטת חטופים השבים משטח רצועת עזה.
|24 בנובמבר – 1 בדצמבר 2023
|-
|מבצע יד אחות
|מבצע של צה"ל ומשרד החוץ לקליטת חטופים שהם אזרחים זרים.
|24 בנובמבר – 1 בדצמבר 2023
|-
|מבצע גנרל חורף
|מבצע שבמסגרתו צה"ל נערך לוגיסטית להמשך המלחמה במהלך החורף.
|26 בנובמבר – 1 בדצמבר 2023
|-
|מבצע מתנה משמיים
|מבצע שבמסגרתו הונחתו על אדמתו כ-7 טונות של ציוד צבאי ללוחמי צה"ל הפועלים באזור ח'אן יונס.
|11 בדצמבר 2023
|-
|מבצע עוז וניר
|מבצע חיסול מחבלי חמאס בח'וזאעה שבדרום רצועת עזה, משם יצאו המחבלים לטבח בניר עוז.
|27 בדצמבר 2023 – 9 בינואר 2024
|-
|תוכנית אטלנטיס
|תוכנית של צה"ל להצפת מנהרות הטרור של חמאס.
|ינואר 2024
|-
|מבצע יד זהב
|מבצע של צה"ל בשיתוף השב"כ והימ"מ לחילוץ שני חטופים שנחטפו לרפיח במתקפת הטרור על ניר יצחק ב-7 באוקטובר 2023.
|12 בפברואר 2024
|-
|מבצע כתר המערב
|מבצע צבאי שערכה אוגדה 98. במהלך המבצע האוגדה פשטה על "מדינת חמד" שבצפון מערב ח'אן יונס, הרגה ועצרה מחבלים רבים, ואיתרה תשתיות טרור, אמל"ח ועוד.
|3 במרץ – 25 במרץ 2024
|-
|מבצע ניתוח מקומי
|במהלך המבצע כוחות צה"ל פשטו שוב על בית החולים שיפא שבעיר עזה, הרגו 150 מחבלים ועצרו מעל 600 נוספים, ואיתרו תשתיות טרור, אמל"ח, מודיעין ועוד.
|17 במרץ 2024 – 1 באפריל 2024
|-
|מבצע מגן ברזל
|מבצע שהחל כאשר איראן שיגרה מאות טילים בליסטיים, טילי שיוט וכטב"מים לעבר ישראל. חיל האוויר, ומערכות הגנה מצבאות ירדן, בריטניה, צרפת, איחוד האמירויות, ערב הסעודית וארצות הברית ירטו 99% מהשיגורים, ממבצע זה יוצא דופן מכיוון שזו הייתה הפעם הראשונה שאיראן תקפה ישירות את מדינת ישראל
|13 באפריל 2024 – 14 באפריל 2024
|-
|מבצע ארנון
|מבצע של צה"ל בשיתוף השב"כ והימ"מ לחילוץ ארבעה חטופים שנחטפו במהלך הטבח בפסטיבל נובה ב-7 באוקטובר 2023
|8 ביוני 2024
|-
|
|מבצע צבאי בו חיל האוויר תקף בעזרת מטוסי קרב מטרות בשימוש צבאי של השלטון החות'י באל חודיידה שבתימן.
|20 ביולי 2024
|-
|מבצע מחנות קיץ
|מבצע צבאי במטרה להשמיד תשתיות טרור פלסטיני ולמגר את הטרור הגואה מיהודה ושומרון כחלק מזירת יהודה ושומרון במלחמת חרבות ברזל. המבצע ממוקד במחנות הפליטים שבג'נין, נור א-שמס שליד טול כרם, טובאס ופארעה שבבקעת הירדן.
|28 באוגוסט 2024 –
|}

==קישורים חיצוניים==
על הרקע בבחירת שמות מבצעי צה"ל ראו:
<div class="mw-content-ltr">
* Dalia Gavriely-Nuri, “[http://books.google.co.il/books?id=Qc-xfP6b3gsC&pg=PA33 War-Normalizing Naming: From Operation Peace for the Galilee to Operation Cast Lead],” The Normalization of War in Israeli Discourse, 1967–2008, Lanham, MD: Lexington Books, 2013, pp. 33–48
</div>
* 
* יותם יזרעאלי, [http://www.bac.org.il/society/article/lkl-mbtzaa-ysh-shm-aal-mhvll-hashmvt-hatzha-ly לכל מבצע יש שם: על מחולל השמות הצה"לי], באתר בית אבי חי, 27 ביולי 2014
* 
* 

== הערות שוליים ==

*